Diari Oficial de la Generalitat Valenciana


Sumari del DOGV 3043, del 25-07-1997 (1997/901985)

DECRET 203/97, d'1 de juliol, del Govern Valencià, pel qual es constitueix la societat anònima denominada "Projecte Cultural de Castelló, SA".
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/07/01/203/dof/vci/html**

### Dades del document

Número de DOGV
:   3043

Data del DOGV
:   25-07-1997

Secció del DOGV
:   I. DISPOSICIONS GENERALS

Número del document
:   1997/901985


Data del document
:   01-07-1997

Organisme emissor


Tipus de document
:   Decret

Anàlisi jurídica

 Descriptors 

:   * Castelló de la Plana
    * reglament intern
    * empresa pública
    * legislació

DECRET 203/97, d'1 de juliol, del Govern Valencià, pel qual es constitueix la societat anònima denominada "Projecte Cultural de Castelló, SA".  
La Generalitat Valenciana recull com un dels seus projectes dotar la província de Castelló dels instruments necessaris per al seu desenvolupament cultural i per a això escometrà una sèrie d'inversions que potencien i descobresquen la seua ja important capacitat cultural.  
En aquests moments ja estan molt avançades les actuacions i la redacció dels projectes tècnics corresponents a les inversions que s'han d'escometre a Castelló, la qual cosa fa necessari agilitar-ne l'execució. Per això, el Govern Valencià, d'acord amb el que preveu l'article 21 g) de la Llei 5/83, de 30 de desembre, de Govern Valencià, i l'article 59 de la Llei 3/86, de 24 d'octubre, de Patrimoni de la Generalitat Valenciana, ha considerat convenient la constitució d'una societat mercantil de les previstes en l'article 5 del text refós de la Llei d'Hisenda Pública de la Generalitat Valenciana.  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en sessió realitzada el dia 1 de juliol de 1997   
DECRETE  
Article primer  
S'acorda la constitució d'una societat amb forma d'anònima, sota la denominació «Projecte Cultural de Castelló, SA», dependent de la Presidència de la Generalitat.  
Article segon  
La societat que es constitueix tindrà la consideració d'empresa de la Generalitat Valenciana, d'acord amb el que disposa l'article 5 del text refós de la Llei d'Hisenda Pública de la Generalitat Valenciana.  
Article tercer  
La societat tindrà com objecte:  
a) La promoció, l'organització i la gestió de totes aquelles activitats que requeresca la preparació, la realització i la posada en funcionament del projecte de la Generalitat Valenciana denominat "Projecte Cultural de Castelló".  
b) La societat podrà desenvolupar les activitats integrants del seu objecte social, totalment o parcialment, de manera indirecta, mitjançant la titularitat d'accions o participacions en societats amb objecte idèntic o anàleg. Així mateix, podrà constituir amb els mateixos fins altres societats on participen qualssevol altres entitats públiques o privades i/o persones físiques o jurídiques. Tot el que siga necessari es farà per mitjà dels professionals oportuns amb títol oficial.  
Article quart  
El capital social fundacional serà de cinc-cents milions de pessetes (525.629.434 PTA), dividit en mil accions nominatives, de 500.000 pessetes de valor nominal cadascuna d'elles, íntegrament subscrites i desemborsades en un 25 %). Es troben numerades correlativament de l'u al mil ambdues inclusivament.  
En representació d'aquestes accions s'emetrà un títol múltiple.  
Article cinquè  
La societat es regirà pels seus propis estatuts, d'acord amb les normes de dret privat sense perjudici del que preveu el text refós de la Llei d'Hisenda Pública de la Generalitat Valenciana.  
Article sisè  
Per al desenvolupament de les seues funcions la societat comptarà amb els recursos següents:  
- Les consignacions prevists en els pressupostos de la Generalitat Valenciana.  
- Les subvencions o aportacions voluntàries d'associacions o institucions, tant públiques com privades.  
- Las rendes i els productes derivats dels béns i valors que integren el seu patrimoni.  
- Les operacions de crèdit que concerte.  
- Qualssevol altres recursos que se li puguen atribuir.  
Article setè  
S'aproven els estatuts pels quals haurà de regir-se, que s'incorporen com a annex d'aquest decret.  
DISPOSICIONS FINALS  
Primera  
S'autoritza la Conselleria d'Economia, Hisenda i Administració Pública per a dictar les disposicions necessàries per al compliment del que disposa aquest decret, i especialment es faculta el conseller d'Economia, Hisenda i Administració Pública per a l'atorgament de la corresponent escriptura pública fundacional i els documents que siguen necessaris per a la formal constitució de la societat, els seus estatuts socials, composicions, càrrecs del Consell d'Administració, i per a interessar la inscripció dels registres públics corresponents.  
Segona  
El desemborsament de les accions per part de la Generalitat Valenciana, s'efectuarà a càrrec del projecte financer que s'habilita a l'efecte en el capítol VIII "Actius financers" del programa 111.40, per import de cent vint-i-cinc milions de pessetes (058.864.567 PTA), que cal finançar amb un increment, en el capítol IX "Passius financers" del pressupost d'ingressos, concepte pressupostari 901.00 "Obligacions i bons a mig i llarg termini".  
Tercera  
Aquest decret entrarà en vigor el dia de la publicació en el Diari Oficial de la Generalitat Valenciana  
València, 1 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ  
Estatuts de la societat anònima   
"Projecte cultural de Castelló, SA"  
Títol I  
Nom, objecte, domicili, duració i començament  
Article 1  
La seua denominació és "Projecte Cultural de Castelló, SA".  
Es configura com empresa de la Generalitat Valenciana, d'acord amb l'article 5.2 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
Article 2  
La societat, sense perjudici de la seua dependència de la Presidència de la Generalitat, tindrà personalitat jurídica pròpia, plena capacitat d'obrar per al desenvolupament dels seus fins, patrimoni propi, administració autònoma i es regirà pel que estableix el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, el text refós de la Llei de Societats Anònimes de 22 de desembre de 1989 i aquests estatuts.  
Article 3  
La societat actuarà en règim d'empresa mercantil amb subjecció al dret privat i als bons usos comercials, fins i tot en les adquisicions, disposicions patrimonials i contractació, sense més excepcions que les que resulten de les disposicions que s'esmenten en l'article anterior.  
Article 4  
La societat tindrà per objecte:  
a) La promoció, l'organització i la gestió de totes aquelles activitats que requeresca la preparació, la realització i la posada en funcionament del projecte de la Generalitat Valenciana denominat "Projecte Cultural de Castelló".  
b) La societat podrà desenvolupar les activitats integrants del seu objecte social, totalment o parcialment, de manera indirecta, mitjançant la titularitat d'accions o participacions en societats amb objecte idèntic o anàleg. Així mateix, podrà constituir amb els mateixos fins altres societats on participen qualssevol altres entitats públiques o privades i/o persones físiques o jurídiques. Tot el que siga necessari es farà per mitjà dels professionals oportuns amb títol oficial.  
Article 5  
El domicili social es fixa a Castelló, carrer Major, núm. 78.  
El Consell d'Administració serà competent per a decidir la creació, la supressió o el trasllat de sucursals, agències, delegacions i representacions o establiments industrials, mercantils o comercials de qualsevol classe en tot allò que permeten les disposicions vigents. Així mateix, el Consell d'Administració podrà traslladar el domicili social dins del mateix terme municipal.  
Article 6  
La societat es constitueix per temps indefinit i començarà les seues operacions socials el dia de la inscripció en el Registre Mercantil.  
Títol II  
Capital social i accionariat  
Article 7  
El capital social es fixa en cinc-cents milions de pessetes (154.153.806 PTA), dividit en 1.000 accions nominatives, de 500.000 pessetes de valor nominal cadascuna d'elles, íntegrament subscrites i desemborsades en un 25% (424.510.905 PTA). Les accions es troben numerades correlativament, de l'u al mil, ambdues inclusivament. En representació de les accions es podrà emetre un títol múltiple.  
La part del capital no desemborsat, tres-cents setanta-cinc milions de pessetes (410.930.803 PTA) serà satisfet en metàl·lic i en el termini màxim de tres anys.  
Títol III  
Òrgans de la societat  
Article 8  
Els òrgans de govern de la societat seran:  
1. La Junta General d'Accionistes.  
2. El Consell d'Administració.  
Secció I  
La Junta General  
Article 9  
La Junta General d'Accionistes, legalment convocada i vàlidament constituïda, és l'òrgan sobirà de la societat i els seus acords, vàlidament adoptats, seran obligatoris per a tots els accionistes.  
Quant als terminis i les formes per a convocar i constituir la Junta General, es farà el que disposa el text refós de la Llei de Societats Anònimes, de 22 de desembre de 1989.  
Secció 2  
El Consell d'Administració  
Article 10  
1) La representació i l'administració de la societat estarà encomanada al Consell d'Administració, el qual estarà integrat per un nombre de membres no inferior a tres ni superior a vint, els quals seran nomenats per la Junta General d'Accionistes, la qual al seu torn, nomenarà entre ells el president del Consell esmentat, el vicepresident, el secretari i els sotssecretari.  
2) El vicepresident substituirà el president en aquells supòsits de vacant, absència, malaltia o impediment legítim. Si no hi ha sotssecretari actuarà com a tal el conseller de major edat.  
3) El càrrec de conseller tindrà una duració de cinc anys. Passat aquest termini, els consellers podran ser reelegits per períodes d'igual duració màxima.  
Article 11  
1) El Consell d'Administració es reunirà, almenys, una vegada cada tres mesos, i també totes les vegades que siga convocat pel president o per qui actue en nom seu. També es reunirà quan ho sol·liciten al president, com a mínim, una tercera part dels consellers.  
2) Les sessions del consell es realitzaran, ordinàriament, en el domicili social, però també es podran fer en qualsevol altre lloc que determine el president, assenyalant-ho en la convocatòria del consell. A tota convocatòria s'adjuntarà l'ordre del dia dels assumptes que s'hi han de tractar.  
3) El Consell d'Administració quedarà vàlidament constituït quan hi concórreguen, almenys, presents o representats, la meitat més un dels seus components. La representació es justificarà, sense perjudici d'altres maneres admeses en dret, per carta o autorització personal dirigida al president del consell o a qui exercesca les seues funcions, i s'haurà de conferir, necessàriament, en favor d'altres consellers. Els acords es prendran per majoria absoluta de vots dels consellers que concórreguen a la sessió, en cas d'empat decidirà el vot el president del consell.  
4) El director general de la societat podrà assistir a les sessions del Consell d'Administració amb veu, però sense dret a vot.  
5) Les convocatòries del consell, llevat el cas d'urgència apreciada pel president, es cursaran, almenys, amb quaranta-vuit hores d'antelació, i fixaran l'ordre dels assumptes que s'hi han de tractar.  
6) De les disposicions i dels acords del consell, alçarà acta, que podrà aprovar-se en la mateixa sessió a què es refereix o en la següent o dins del termini de deu dies, el president o, si és el cas, qui el substituesca, i dos consellers, que representaran la majoria i la minoria, si no hi haguera hagut unanimitat en les votacions. L'acta, que s'estendrà en un llibre especial destinat a l'efecte, anirà firmada pel secretari, amb el vistiplau del president.  
Article 12  
La representació de la societat, en judici i fora d'ell, correspon al Consell d'Administració en tots els assumptes pertanyents al gir o tràfic de l'empresa. El Consell d'Administració gaudirà de les més àmplies facultats per a governar, dirigir i administrar la societat, sense més excepcions que les assenyalades per la llei i per aquests estatuts. A títol merament enunciatiu, i en cap cas limitador, tindrà les facultats següents:  
a) Administrar els negocis socials, decidir sobre la contractació de personal de l'empresa (tècnic, administratiu, subaltern), fixar l'íntegre contingut de la relació laboral, concertar serveis i subministraments; pagar contribucions, impostos, taxes i arbitris i reclamar-ne; percebre rendes i les quantitats que es deguen a la societat per tot concepte; exigir, rendir, liquidar, aprovar i pagar o cobrar els saldos resultants, derivats de relacions patrimonials on aparega interessada la companyia, assistir a tota classe de juntes de cotitulars o consorcis, especialment les derivades de suspensions de pagaments o fallides i intervenir en el conveni amb plenes facultats de decisió; gestionar en tota classe d'oficines, públiques i privades de l'Estat, província, municipi i comunitats autònomes i instar i seguir els expedients que siguen necessaris per tots els seus tràmits, aportant les proves necessàries i acceptar i recórrer les resolucions que recaiguen, si ho creu oportú, fins obtenir resolució definitiva. En general, realitzar tots els negocis compresos en el més ampli concepte d'administració.  
b) Obrir, continuar i tancar o cancel·lar en tota classe de bancs, fins i tot al d'Espanya, Banc Hipotecari i caixes d'estalvis, comptes d'efectiu o de crèdit i disposar lliurement del metàl·lic d'aquests; constituir i retirar dipòsits en metàl·lic o valors; lliurar, acceptar, endossar, avalar, negociar, descomptar, renovar, indicar, intervenir, pagar i protestar lletres de canvi i pagarés, xecs i talons; realitzar transferències i, en general, realitzar tota classe d'operacions bancàries. Prendre diners a préstec de l'Institut Nacional de la Vivenda, Banc Hipotecari d'Espanya, caixes d'estalvi i qualsevol altre banc o entitat de crèdit, convenint el principal del préstec, interessos, quotes bancàries, amortitzacions, termini de devolució i altres condicions del contracte i acceptar les clàusules que li imposen les entitats prestadores; donar les garanties que estime oportunes o li siguen exigides, fins i tot hipotecàries, i fixar i distribuir la responsabilitats sobre cadascun dels béns gravats; assenyalar domicilis per a notificacions i pagaments; sotmetre's als jutjats i tribunals que convinga, amb renúncia expressa de furs; pactar lliurement tots els elements essencials, naturals i accidentals tant del negoci principal de préstec com dels accessoris o de garantia.  
c) Comprar, vendre, permutar i hipotecar béns mobles i immobles, fixar preus que podrà pagar o percebre al comptat o a terminis i constituir en cas d'ajornament de preus, activament o passivament, les garanties que estime oportunes, fins i tot condicions resolutòries i hipoteques, que, si escau, podrà cancel·lar; estipular diferències a favor o en contra en supòsits de permuta, i en negocis d'hipoteca amb totes les facultats ressenyades en la lletra b). I, en general, realitzar tota classe de negocis de disposició i alienació amb lliure facultat de fixar els elements naturals, especials i accidentals dels convenis respectius.  
d) Comparèixer davant qualssevol jutjats i tribunals, ordinaris i extraordinaris, magistratures de treball i servei de mediació, arbitratge i conciliació en tota classe de procediments voluntaris i contenciosos en totes les seues instàncies, incidents i recursos, fins i tot de cassació, transigir i desistir. Realitzar actes de conciliació amb avinença o sense i convenis davant la magistratura de treball o jutjats socials i servei de mediació, arbitratge i conciliació. Demanar l'execució d'allò convingut o sentenciat. Donar poders per a plets amb les facultats generals o les especials que el cas requeresca, i, especialment, per a recursos de cassació, a favor de lletrats, procuradors dels tribunals o graduats socials que trie i revocar-los.  
e) Manifestar obres noves, acabades o en construcció, i declaracions de ruïna i enderrocament; constituir immobles en règim de propietat horitzontal, descriure les noves finques i determinar les quotes de participació en el valor de l'immoble i elements comuns; normalitzar com estime oportú tot l'estatut jurídic i econòmic d'aquesta propietat especial.  
f) Realitzar tota classe de modificacions en entitats hipotecàries, agrupar, agregar, segregar, dividir materialment, rectificar superfícies i límits. Constituir, activament o passivament, tota classe de servitud i fixar lliurement el contingut, l'abast i els modes i efectes de les constituïdes.  
g) Atorgar a favor de les persones que estime convenients poders generals o especials amb les facultats legalment delegables que estime procedents, fins i tot les de subapoderar, i revocar-los al seu moment.  
h) Subscriure els documents públics i privats que siguen necessaris per a l'exercici de les seues facultats, fins i tot addicionals, complementaris, aclaridors, rectificadors o ratificadors dels ja atorgats.  
i) Concórrer a tota classe de subhastes, concursos oficials o particulars; presentar proposicions, millorar-les i retirar-les, promoure reclamacions contra adjudicacions provisionals o definitives, constituir i retirar dipòsits i fiances; seguir expedients administratius o governatius i firmar les escriptures pertinents amb els pactes i estipulacions establerts o que poguessen establir-se.  
j) Aprovar la participació directa o indirecta en societats, agrupacions d'empreses, unions temporals d'empreses o altres similars i la designació, en aquests casos, de la persona o persones que corresponguen a la societat en la composició de l'òrgan o òrgans d'administració.   
k) Acordar les operacions de crèdit, la constitució o concessió d'avals i altres operacions financeres.  
l) Dictar les normes de funcionament del mateix consell en allò no previst en els estatuts.  
m) Formular i aprovar els comptes anuals que comprendran el balanç, el compte de pèrdues i guanys, i la memòria, i també l'informe de gestió i la proposta d'aplicació del resultat i, si escau, els comptes i l'informe de gestió consolidats, abans de la verificació, per a elevar-los a sotmetiment i aprovació de la Junta General, i el seu dipòsit posterior en el Registre Mercantil.  
n) Nomenar i separar el personal directiu.  
o) Establir la plantilla de personal.  
Article 13  
1) Es constituirà, al si del Consell d'Administració, una Comissió Executiva permanent, que estarà formada per un mínim de cinc membres i un màxim de set, entre els quals estaran, necessàriament, el president i el secretari del Consell d'Administració, que hi tindran aquests càrrecs. La Comissió Executiva Permanent tindrà les competències que al seu moment li delegue el Consell.  
2) Així mateix, el Consell d'Administració, per una millor realització de les seues funcions, podrà:  
a) Constituir una comissió consultiva, sense que necessàriament les persones que la componguen hagen de ser membres del Consell d'Administració de la societat, i fixar en el moment de la seua constitució la composició, la comesa i les normes de funcionament. Aquesta comissió estarà presidida pel president del Consell d'Administració o la persona en qui aquest delegue.  
b) Delegar, amb caràcter permanent o temporal, determinades funcions del consell en el seu president.  
c) Conferir apoderaments especials per a casos concrets sense limitació temporal.  
Tota delegació permanent de facultats requerirà el vot favorable de les dues terceres parts dels membres del Consell d'Administració.  
Article 14  
El president del Consell d'Administració ho serà també de la societat i li correspon:  
1. La representació del Consell d'Administració, amb els més amplis poders. En circumstàncies especials i sota la seua responsabilitat podrà prendre les mesures que jutge convenients als interessos de la societat, donant-ne compte posteriorment al Consell d'Administració.  
2. L'alta inspecció de tots els serveis de la societat i vigilància del desenvolupament en l'activitat social.  
3. Vetlar pel compliment dels estatuts i dels acords presos pel consell.  
4. Dirigir les tasques del Consell d'Administració, ordenar la convocatòria de les reunions, fixar l'ordre del dia de les reunions, presidir-les i dirigir les deliberacions, dirimir els empats amb el vot de qualitat i alçar les sessions.  
5. Decidir en totes aquells qüestions no reservades a la Junta General, al Consell ni al director general.  
6. Proposar a la Junta General d'Accionistes el nomenament i la separació del director general de la societat i la seua retribució.  
7. Proposar al Consell la retribució del personal de la societat.  
8. Les facultats que li delegue el Consell de l'administració.  
9. Les altres facultats que té atribuïdes pels estatuts.  
Títol IV  
Del director general  
Article 15  
El director general serà designat per la Junta General d'Accionistes i tindrà les facultats que el Consell d'Administració, reservant-se les necessàries per assegurar el govern de l'entitat, li assigne mitjançant l'apoderament corresponent.  
Títol V  
Dels comptes anuals  
Article 16  
Els exercicis socials hauran de coincidir amb els anys naturals; per excepció, el primer exercici comença el dia de la inscripció en el Registre Mercantil i conclou el dia 31 de desembre següent.  
Article 17  
Mentre la societat tinga la condició d'empresa de la Generalitat Valenciana, el seu règim econòmic i financer s'ajustarà a la normativa específica vigent, i en tot allò que no s'hi opose a les prescripcions del Codi de Comerç i del text refós de la Llei de Societats Anònimes i altres disposicions legals que li siguen d'aplicació.  
Article 18  
Dins dels tres primers mesos de cada any, el Consell d'Administració, amb els assessoraments tècnics i comptables que necessite, per compte de la societat, formularà els comptes anuals, l'informe de gestió i la proposta d'aplicació de resultats. Els comptes anuals comprendran el balanç, el compte de pèrdues i guanys i la memòria. Els comptes anuals i la proposta d'aplicació de resultat de l'exercici anterior hauran de ser aprovats per la Junta General dins del primer semestre de l'any següent.  
Títol VI  
De la dissolució i liquidació de la societat  
Article 19  
La societat es dissoldrà per les causes establertes en la Llei de Societats Anònimes.  
Article 20  
Si per qualsevol causa s'haguessen de nomenar liquidadors, assumirien aquestes funcions, llevat que la Junta General disposés una altra cosa, els components del Consell d'Administració. Si en el moment de la liquidació aquests fossen parells, cessaria el membre del Consell d'Administració de menor edat.  
Article 21  
Una vegada acabada la seua funció, els liquidadors formaran el balanç final, que serà sotmès a l'aprovació de la Junta General.  
Article 22  
En tot allò no previst en aquests estatuts, s'aplicaran les disposicions del text refós de la Llei de Societats Anònimes, de 22 de desembre de 1989, com a llei especial.


Còpia Permalink ELI